kardosdrur/scandi-wiki huggingface dataset:
Ungdomsfilm

Ungdomsfilm (også kaldet teenagerfilm) er en filmgenre, hvor plottet er baseret på teenagerenes specielle interesser, som coming of age, første kærlighed, oprør, konflikter med forældre og teenageangst. Film af denne genre foregår ofte på gymnasier (eller amerikanske high schools), eller indeholder karakterer der er i
gymnasiealderen. Seksuelle temaer er også typiske, så vel som nøgenhed og grove former for humor. Ikke overraskende, er genren især populære blandt teenagere og unge voksne, der bedre kan relatere til emnet end det ældre publikum.

Genren kan spores tilbage til "beach"-film fra 1950'erne og 1960'erne, som Gidget-filmserien. Genren tilegnede sig mere troværdighed i 1980'erne, ved tilsynekomsten af manuskriptforfatter/instruktøren John Hughes. Hans arv af ungdomsfilm (der inkluderede The Breakfast Club, Pretty in Pink, and Sixteen Candles) viste sig at være populære ikke kun hos publikum, men også hos kritikerne.

Ungdomsfilmenes nøgleord inkluderer fester, alkohol, ulovlige stoffer, gymnasier (high schools), at miste sin mødom, forhold, sociale grupper og dansk/amerikansk pop/hiphop-kultur.

Se også 

 Filmgenre

Litteratur / kilder 
 Flemming Kaspersen: Farlig ungdom (Ekko nr. 3, 2001)

Eksterne henvisninger 
 Entertainment Weekly's 50 Bedste High School Film

 
Filmgenrer
Vicinity of Obscenity

Vicinity of Obscenity er en sang og promosingle fra System of a Down. Det er det 9. spor på albummet Hypnotize. Singlen inkludere også "Lonely Day."

Spor 
 "Vicinity of Obscenity" 
 "Lonely Day"

Metalsange
Singler fra 2005
Kultstatus

Kultstatus vil sige at et fænomen, oftest en bog, film eller tegneserie er blevet så populær, at det har samlet sig en lille kult omkring sig. Tilhængerne vil ofte samles om fænomenet og det vil derfor være populært i meget lang tid efter dets opstandelse.

Nogle eksempler på fænomener som har tilegnet sig kultstatus:
Star Wars
Ringenes Herre
Asterix
The Simpsons
The Rocky Horror Picture Show
Børnetime
Kurt Cobain

Se også
Underground
Subkultur

Subkulturer
Hæftemasse

Hæftemasse er en genanvendelig modellervoksagtig, masse som bruges som erstatning for bl.a tape, lim, hæfteklammer og magneter. De fungerer, ved at det deles og formes til små bolde som primært bruges til fastgørelse af papir, plakater og postkort og andre ting på vægge eller andre overflader.

Kan også kaldes for tryllesnot, elefantsnot, lærertyggegummi ect.
Kontorartikler
Fastgøringsemner
F.J. Billeskov Jansen

Frederik Julius Billeskov Jansen (30. september 1907 i Hvidbjerg, Thy – 21. juni 2002 på Frederiksberg) var en dansk forfatter og dr.phil. i litteraturhistorie. Kendt som Billeskov.

Han blev student fra Herlufsholm i 1926. Herefter studerede han dansk og fransk ved Københavns Universitet 1926-32. I 1938 blev han gift med Vibeke Collet Henrichsen og var lektor i dansk sprog og litteratur ved Paris Universitet 1941. Billeskov var professor i dansk litteratur ved Københavns Universitet 1946-77.

Billeskov var redaktør af blandt andre værket Den Danske Lyrik. I 2003 udkom Det er forbudt at kede sig. En rejse med F.J. Billeskov Jansen 1907-2002, redigeret af Janus Billeskov Jansen og Hans Hertel med bidrag af Thomas Bredsdorff, Torben Brostrøm, Janus Billeskov Jansen og Hans Hertel.

Priser og hædersbevisninger 
 1936: Københavns Universitets Guldmedalje (alm. litteraturvidenskab)
 1948: Selskabet for de skiønne og nyttige Videnskabers Pris
 1958: Holberg-Medaillen
 1967: Medlem af Det Danske Akademi
 1952: Ridder af Dannebrog
 1960: Ridder af 1. grad af Dannebrog
 1968: Kommandør af Dannebrog
 1969: G.E.C. Gads Fonds Hæderspris
 1972: Dansk Forfatterforenings H.C. Andersen Legat
 1979: Krebs' Skoles Pris
 1979: Æresdoktor ved Lunds universitet
 1981: Æresdoktor ved Oslo Universitet
 1984: Einar Hansens Forskningsfond, Malmø
 1989: Ingenio et arti-medaljen
 1991: Det Treschowske Fonds Legat
 1992: Georg Brandes-Prisen

Bogudgivelser 
 Læsefrugter. Fra et langt livs erfaringer med litteraturen, Munksgaard-Rosinante, København 1995.
 Ludvig Holberg og Menneskerettighederne ... og andre Holbergstudier, C.A. Reitzels Forlag, København 1999.

Eksterne henvisninger 
 
 F.J. Billeskov Jansen på Litteraturpriser.dk 
 To artikler om Billeskov 

Litteraturhistorikere fra Danmark
Litteraturvidenskabsfolk
Professorer fra Københavns Universitet
Det Danske Akademi
Faglitterære forfattere fra Danmark
Danskere i 1900-tallet
Personer i Kraks Blå Bog (afdøde)
Modtagere af Ingenio et arti
Personer fra Jylland
Personer i Dansk Biografisk Leksikon
Æresdoktorer ved Universitetet i Oslo
Kommandører af Dannebrog
Dansksprogede forfattere fra Danmark
Æresdoktorer ved Lunds Universitet
Modtagere af Københavns Universitets guldmedalje
Herlovianere
Konservative Parti (Storbritannien)

Det Konservative Parti (engelsk: The Conservative Party; officielt The Conservative and Unionist Party, i daglig tale blot Conservatives) er et britisk politisk parti stiftet i 1830. Partiet er en udløber af det gamle Tory-parti, og medlemmer af Det Konservative Parti kaldes derfor stadig ofte for Tories. Partiets seneste leder er Boris Johnson, der har været premierminister siden 2019. Johnson gik af som leder af partiet den 7. juli 2022, og partiet skal således finde en ny leder. 

For tiden er Det Konservative Parti det største parti i det britiske parlament og har siden valget i maj 2015 haft et flertal bag sig og har alene kunne danne Hendes Majestæts Regering. Ved Parlamentsvalget i Storbritannien 2019 vandt partiet absolut flertal i Underhuset.

Partiledere fra 1922 til i dag 
Før 1922 havde Det Konservative Parti ikke nogen egentlig formel leder.
 Andrew Bonar Law (1922–23, reelt leder siden 1916; premierminister 1922–23)
 Stanley Baldwin (1923–1937; premierminister 1923–24, 1924–29 og 1935–37)
 Neville Chamberlain (1937–1940; premierminister i samme periode)
 Winston Churchill (1940–1955; premierminister 1940–45 og 1951–55)
 Anthony Eden (1955–1957; premierminister i samme periode)
 Harold Macmillan (1957–1963; premierminister i samme periode)
 Alec Douglas-Home (1963–1965; premierminister 1963–64)
 Edward Heath (1965–1975; premierminister 1970–74)
 Margaret Thatcher (1975–90; premierminister 1979–90)
 John Major (1990–97; premierminister i samme periode)
 William Hague (1997–2001)
 Iain Duncan Smith (2001–2003)
 Michael Howard (2003–2005)
 David Cameron (2005–2016; premierminister 2010–2016)
 Theresa May (2016–2019; premierminister 2016–2019)
 Boris Johnson (2019–2022 ; premierminister 2019-2022)
 Liz Truss (2022–2022; premierminister 2022–2022)
 Rishi Sunak (2022-; premierminister 2022)

Referencer

Eksterne henvisninger 
 Officiel hjemmeside

 
Politiske partier i Storbritannien
Konservative partier
Etableret i 1830
Silkeborg Langsø

Silkeborg Langsø er en cirka 7 km lang lavvandet sø, der går øst-vest midt gennem Silkeborg. Søen er delt i tre af Kærsgårdsbroen og Viborgbroen. Gudenåen løber ind i søen mellem  Slotsholmen, med resterne af det tidligere Silkeborg Slot, og dæmningen der fører ud til Viborgbroen, og åen løber i søen mod øst hvor den har sit udløb hvor ringvejen med hovedvej 15 krydser. 

Langsø har i den vestlige tilløb fra nogle småbække, og fra Lyså og Ørnsø, som igen får vand fra Funder Å, der har sit udspring oppe ved Bølling Sø, hvor også Karup Å har sit udspring.

Ved Kærsgårdsvej går en halvøen Odden ud i søen, fra vest mod øst, som mod syd danner Kalgårdsvig. Nær den østlige spids af Odden er der en fodgængerbro mod syd til byen. 

Midt i søen, nær den sydlige bred er der ud for Silkeborg Rådhus et imponerende springvand, med varierende former og om aftenen forskellige farvekombinationer.

Ved den nordlige bred, ved Viborgbroen starter Trækstien, der i begyndelsen af 1800-tallet blev anlagt i forbindelse med pramfarten på Gudenåen.

Eksterne kilder/henvisninger 
 Det tidligere Århus Amt's side om Silkeborg Langsø 

Søer i Silkeborg Kommune
Langsø
Gudenå
War?

War? er en single fra System of a Downs debutalbum. En live-version af sangen samt en B-side blev også udgivet på "Sugar" EP'en. War? blev først indspillet på deres demo 3 og endte derefter på deres debutalbum System of a Down hvor den blev deres tredje single. Musikvideoen blev optaget til et liveshow før udgivelsen af debutalbummet hvilket gør den til deres første musikvideo (som kan ses på bandets hjemmeside).

Henvisninger 
 Sang lyrik
 War? musikvideo (officiel hjemmeside)

Metalsange
Singler fra 2000
System of a Down-sange
System of a Downs diskografi

Dette er en liste over det alternative metal-band System of a Downs diskografi.

System of a Down blev dannet af Serj Tankian og Daron Malakian i 1995 efter deres gamle gruppe Soil gik i opløsning. Kort tid efter rekrutterede de bassisten Shavo Odadjian og senere trommeslageren Andy Khachaturian, som efter tre demoudgivelser forlod dem, og blev erstattet af John Dolmayan. Med de tidlige demoer og intense optrædener gjorde bandet sig meget bemærket på Los Angeles' forskellige natklubber. En af deres beundre blev den anerkendte producer Rick Rubin, som i 1997 valgte at indlemme dem under sit pladeselskab American Recordings. Året efter udgav de deres debutalbum, som blev modtaget med blandede anmeldelser af pressen. Efter den næsten to år lange turné kunne de vende tilbage til studiet med nyt materiale. Dette førte til gennembruddet Toxicity i 2001, som blev placeret på 1. pladsen i både USA og Canada. I anden halvdel af 2001 kom uudgivne numre fra optagelserne til Toxicity i omløb på internettet, hvilket medførte bandet tog i studiet for at genindspille disse sange. Dette førte til det tredje album Steal This Album!, der sammenlignet med Toxicity ikke blev nogen bemærkelsesværdig succes, og en promovationsturné fulgte heller ikke i kølvandet. I 2005 var System of a Down klar med et dobbeltalbum hvoraf den første del fik navnet Mezmerize, og blev udgivet i maj måned. Seks måneder efter udsendte de anden halvdel, Hypnotize. Begge blev modtaget utroligt vel af offentligheden og begge endte som nummer 1 på den amerikanske Billboard 200. I denne sammenhæng vandt gruppen også deres første grammy for sangen "B.Y.O.B." i kategorien Best Hard Rock Performance. I 2006 annoncerede Bandet de ville holde pause. Denne strakte sig over 5 år før de i november 2011 bekendtgjorde, de ville vende tilbage for at turnere.

Studiealbums

Singler

Andre optrædender 
 Chef Aid: The South Park Album (1998) – "Will They Die 4 You?"
 Strangeland (1998) – "Marmalade"
 Scream 3 (2000) – "Spiders"
 Book of Shadows: Blair Witch 2 (2000) – "Mind"
 Dracula 2000 og Not Another Teen Movie (2000) – "The Metro" (Berlin cover)
 Loud Rocks (2000) – "Shame"
 Nativity in Black, Vol. 2: A Tribute to Black Sabbath (2000) – "Snowblind"
 Heavy Metal 2000 (2000) – "Störagéd"

Referencer

Fodnoter 

Diskografier
Abe (flertydig)

Abe har flere betydninger:

 Abe – i modsætning til menneske
 Aber – den zoologiske gruppe
 En halv abe – En halv flaske snaps

Personer 
 Kenshiro Abe – en japansk kampsportsinstruktør
 Shinzo Abe – en tidligere premierminister i Japan
 Yuki Abe – japansk fodboldspiller.

Fiktion 
 Abe Sapien – en af personerne fra tegneserien Hellboy
 Abe Simpson – en af personerne fra The Simpsons

Se også 
 Halvaber– underorden under primater
 Hanuman – abeguden i hinduisme
 Spøgelsesaber – en parvorden under primaterne
OpenOffice.org Math

OpenOffice.org Math er et open source/free software tekstbehandlingsprogram som er en del af kontorpakken OpenOffice.org.  Programmet er et værktøj til at redigere matematiske formler, lidt ligesom Microsoft Equation Editor og en del af OpenOffice.org kontorprogram. Den lavede formel kan derefter bruges i et andet OpenOffice.org, såsom OpenOffice Writer. Det understøtter en del fonte og kan eksporteres til PDF.

Math
Fri tekstbehandlingssoftware
Melatonin

Melatonin er et naturligt hormon, som antages at have en regulerende effekt på døgnrytmen hos dyr, planter og mennesker. Melatonin er dog ikke den eneste fysiologisk komponent, der påvirker døgnrytmen. Melatoninproduktion fremmes i mørke og hæmmes ved dagslys. Det har givet anledning til at dette hormon omtales som "mørkets hormon". Øget produktion af melatonin resulterer i øget søvnighed. Melatonin dannes i koglekirtlen i hjernen. Den kemiske betegnelse for melatonin er N-acetyl-5-methoxytryptamin

Evolutionært har melatonin en 700 millioners års historie bag sig, idet det har vist sig at gener for biosyntesen af melatonin ud over dyr ( både vertebrater og invertebrater) deles af planter og mikrober.

Melatonin som lægemiddel 
Melatonin findes også som syntetisk hormon, og dette syntetiske hormon anvendes som lægemiddel.  

Der har været teorier om at melatonin kan spille en rolle ved kræft, imidlertid er søvnforstyrrelser som symptom ved depression blevet behandlet med melatonin i tabletform. Der er teorier om at stoffet relaterer til immunsystemet, og der i visse studier vist længere levetid hos mus, som får ekstra melatonin.

Melatonin mod søvnforstyrrelser og jetlag 
Melatonin kan anvendes til at afhjælpe jetlag og søvnforstyrrelser. Derudover antages det at have en styrkende effekt på immunsystemet hvis det indtages med calcium..

Melatonin i tabletform 
Melatonin findes i det receptpligtige præparat Circadin. Melatonin findes i doser af 2 mg, således at en Circadin-tablet indholder 2 mg melatonin.

Stoffet er receptpligtigt i Danmark, men er ikke ulovlig at være i besiddelse af. I mange andre lande er det lovligt, og kan flere steder fås i håndkøb.

Bivirkninger ved melatonin 
Der er ikke registreret nævneværdige bivirkninger ved brugen af melatonin, og der er ligeledes ikke observeret afhængighed i forbindelse med et forsøg af 3-ugers varighed. Bivirkninger rapporteret i forbindelse med anvendelsen af melatonin var samme former for bivirkninger, som blev rapporteret af patienter på placebo.

Melatonin som antioxidant 
Melatonin er en antioxidant – et stof, der kemisk reagerer med frie radikaler. Frie radikaler kan udvikle kræft, og dermed antages antioxidanter, og således melatonin, at have en gavnlig effekt.

Se også 

 Biologisk ur
 Kronobiologi

Kilder 

Hormoner
Søvn
Mou

Mou er en mindre by i det nordøstlige Himmerland med , beliggende i Mou Sogn 22 km øst for Aalborg og 16 km fra Aalborg Øst. Byen ligger i Region Nordjylland og hører til Aalborg Kommune.

Historie 
Mou omtales i 1345 som Moo. I 1500-tallet udviklede stedet et betydeligt fiskeri efter sild, og kongen havde sin egen "salterbod", omtalt i Kancelliets Brevbøger 11. februar 1551, 12. marts 1558 og 24. marts 1559, som indkøbte sild til saltning til dækning af hoffets og orlogsskibenes behov.

Mou landsby bestod i 1682 af 21 gårde, 5 huse med jord og 1 hus uden jord. Det samlede dyrkede areal udgjorde 360,3 tønder land skyldsat til 64,91 tønder hartkorn. Dyrkningsformen var femvangsbrug med omdriften 4/1.

I 1875 havde Mou kirke, præstegård, skole og vejrmølle.

Omkring århundredeskiftet havde Mou "... Kirke, Præstegd., Skole, Sparekasse (opr. 22/2 1885; 31/3 1898 var Sparernes Tilgodehav. 23,848 Kr., Rentef. 4 pCt., Reservef. 622 Kr., Antal af Konti 289), Andelsmejeri (Juno) og Mølle".

Mou by havde 641 indbyggere i 1950, 617 i 1955, 677 i 1960 og 694 i 1965.

Indkøbs- og børnepasningsfaciliteter 
I centrum af byen ligger Dagli' Brugsen, hvor der er rig mulighed for at vælge mellem et bredt udvalg af varer.

I den sydlige ende af byen finder vi børnehaven i Mou kaldet Børnely. Lige ved siden af ''Børnely'' finder man Mou DUS samt Mou Skole. Mou skole er en kommunal skole med ca. 200 elever, som går op til og med 9. klasse. Det lave elevtal betyder der er meget tid til den enkelte elev, som kan blive sat i fokus. Der kommer som regel nye elever i klassen i 8. årgang eftersom børn fra nabobyen Egense har en friskole der kun går til 7. klassetrin.

Der kan desuden findes flere private- og kommunalt ansatte dagplejere i byen.

Idrætslivet i byen 
I Mou er flere idrætsklubber, og der er rig mulighed for at dyrke motion og idræt. I byen finder man flere sportsklubber, bl.a. Mou Idrætsforening og Mou Badminton Klub. Der er mulighed for at dyrke diverse slags sport, og det er tilgængeligt for alle aldre. Mou idrætsforening tilbyder mange idrætsgrene, bl.a. fodbold, håndbold, svømning, fitness og meget mere. Der har siden Mou Idrætsforenings stiftelse i 1935 været stor tilslutning til foreningen. Mou Hallen blev bygget i 1965, den var på det tidspunkt den eneste hal i det gamle Sejlflod Kommune hvilket betød at borgere i hele kommunen benyttede hallen.

Se også 
 Aalborg Kommune

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 J.P. Trap: Kongeriget Danmark 2. Udgave 5. Deel. Amterne Hjørring, Thisted, Aalborg, Viborg og Randers , s. 254
 J.P. Trap: Kongeriget Danmark 3. Udgave 4. Bind : Hjørring, Thisted, Aalborg, Viborg og Randers Amter; Kjøbenhavn 1901; s. 440

Byer i Aalborg Kommune
Svinninge

Svinninge (tidligere benævnt Svinninge Stationsby) er en by på Nordvestsjælland med  beliggende i Svinninge Sogn ca. 15 kilometer vest for Holbæk, syd for Odsherred. Byen ligger i Holbæk Kommune og hører under Region Sjælland.

Svinninge er en stationsby ved Odsherredsbanen. I byen finder man Svinninge Modeljernbane, der ligger på Lammefjordsvej 3 ved det tidligere DLG.

Historie 
Omkring 1870 blev byen beskrevet således: "Svinninge med Kirken, Skole, Kro .., Postexpedition, 2 større Kjøbmandshandler, Lægebolig".

Omkring 1900 blev byen beskrevet således: "Svinninge (gl. Form Svæthninge), ved Landevejen, med Kirke, Skole, Forsamlingshus (opf. 1890), Postkontor, Telegraf- og Telefonstation, Andelsmejeri (Brokilde), 2 større og flere mindre Købmandshandeler, 2 Bagerier, Bryggeri og næringsdrivende af alle Slags, Valgsted for Holbæk Amts 2. Folketingskr.; i Byen er rejst en Mindesten med Basrelief for Fr. VII (1870) og en af Jerichau modell. Buste af Kredsens mangeaarige Folketingsmand, Oberst A.F. Tscherning (1887). Ved Landevejen bliver Station paa Odsherredsbanen."

Svinninge stationsby havde 520 indbyggere i 1901, 529 i 1906, 545 i 1911 og 745 indbyggere i 1916.

I mellemkrigstiden fortsatte byen sin udvikling: I 1921 havde Svinninge 615 indbyggere, i 1925 691, i 1930 782, i 1935 810 og i 1940 913 indbyggere.

Efter 2. verdenskrig fortsatte Svinninge sin udvikling: I 1945 havde byen 980 indbyggere, i 1950 1.117, i 1955 1.155, i 1960 1.437 og i 1965 1.539 indbyggere.

Eksterne henvisninger 
 Svinninge Modeljernbane – officiel website

Noter 

Byer i Holbæk Kommune
Paternostertræ-slægten

Paternostertræ-slægten (Melia) er en slægt, der er udbredt med fem arter i Sydøstasien og Australien. Det er små, løvfældende eller delvist stedsegrønne træer med en kort stamme og en løst opbygget, skærmagtig krone. Bladene er meget lange og har lange stilke. De er to- eller tredobbelt uligefinnede med takket rand. Blomsterne sidder i løse stande af regelmæssige, lyslille blomster. Frugterne er ovale og gule. De forvedder helt og har været brugt som perler. Alle dele af planten er giftig for mennesker. Her omtales kun den ene art, som danske turister kan møde på rejser i Middelhavsområdet.

 Paternostertræ (Melia azeradach)

Paternostertræ-familien
Paternostertræ

 

Paternostertræ (Melia azedarach) er et lille, løvfældende træ med en kort stamme og en bred, næsten skærmagtig krone. Blomsterne dufter fint, men tiltrækker hverken bier eller sommerfugle. Alle dele af træet er giftige for mennesker og husdyr.

Beskrivelse 
Barken er først glat og lysegrøn, men bliver allerede det første år lysebrun og sortprikket. Senere bliver barken brun og uregelmæssigt knudret. Ældre grene får grå, skorpet bark, og gamle grene og stammer kan blive lysegrå og fint furede. Knopperne er spredtstillede, brune og ægrunde.

Bladene er to- til tredobbelt uligefinnede. Småbladene er ægformede med groft takket rand. Oversiden er blank og friskgrøn, mens undersiden er noget lysere. Blomstringen sker samtidig med løvspringet i det tidlige forår. De enkelte blomster er regelmæssigt femtallige med lyslilla kronblade. Blomsterne er samlet i store, endestillede toppe. Frugterne er runde stenfrugter, som bliver gule ved modning.

Højde x bredde og årlig tilvækst: 12 x 12 m (35 x 35 cm/år).

Hjemsted 
Træet findes i Tibet, Mongoliet og de vestlige provinser af Kina (Sichuan f.eks.). Det vokser på lysåbne og tørre steder overalt mellem lavlandet og 700 m over havet. Træet er udplantet mange steder i verden, og det har naturaliseret sig i Sydafrika, USA og visse steder i Sydeuropa.

Træer
Paternostertræ-familien
Giftige planter
Amhrán na bhFiann

Amhrán na bhFiann (udtale: //) er den Irske Republiks nationalsang. Den synges på Irsk gælisk og er oversat til gælisk af Liam Ó Rinn fra The Soldier's Song. Den er Amhrán Náisiúnta na hÉireann (= "Den irske nationalhymne").

Teksten er af Peadar Kearney, som komponerede musikken sammen med Patrick Heeney. Irske nationalister betragter sangen som hele øens nationalsang. Unionisterne (tilhængere af Nordirlands forbliven i Storbritannien) afviser brugen af den uden for den Irske Republik.

Referencer 

Nationalsange
Spiders

"Spiders" er den anden single fra System of a Downs debutalbum System of a Down. Singlen blev udgivet i 1999 og blev brugt som Scream 3 soundtrack. Sangen er skrevet af Daron og Serj og blev først indspillet på bandets demo 4 under navnet "Slow."

Spiders (single)spor 
"Spiders"

Eksterne henvisninger 
 Spiders sangtekst 

Metalsange
Singler fra 1999
System of a Down-sange
OpenOffice.org Writer

OpenOffice.org Writer er et open source/free software tekstbehandlingsprogram som er en del af kontorpakken OpenOffice.org. 
Writer er et tekstbehandlings program ligesom Microsoft Word. 
Writer kan både åbne og gemme dokumenter i mange forskellige formater, blandt andet OASIS Open Document Format, Microsoft Word DOC, RTF og XHTML.

Writer
Fri tekstbehandlingssoftware
Drag

Drag kan henvise til flere artikler:
 Drag queen – en mand der optræder, klædt som kvinde
 Drag (tange) – smal landtange
 Drag (by) – norsk by

Se også
 Drage – flertydig.
 Drager (kurér) - i betydningen kurér
Foreningen af Kommuner i Københavns Amt

Foreningen af Kommuner i Københavns Amt, forkortet FKKA, var en forening for kommuner i Københavns Amt. Foreningen, der fungerede som overenskomstpart for arbejdsgiversiden, omfattede desuden Hørsholm, Birkerød og Farum kommuner.  FKKA blev nedlagt pr. 31. december 2006.

Foreninger fra Danmark